P R E S S E M E D D E L E L S E

**Prisjusteringer på vej hos DHL Express**

**Fra 1. januar 2019 stiger priserne globalt hos DHL Express. De årlige prisstigninger afhænger af globale forhold såsom inflation og globale investeringer. I Danmark stiger priserne for alle services med minimum 4,9%.**

**Vallensbæk d. 21. september 2019:** ”I DHL Express har vi investeret betydeligt i vores internationale netværk for at imødekomme kundernes forventninger og tilbyde dem en endnu bedre global service. Vores mål er hele tiden at levere løbende kvalitetsforbedringer. Den årlige prisjustering gør det muligt for os at styrke vores infrastruktur endnu mere samt sikre den bedste kundeservice ved at bruge innovative teknologier og individuelle leveringsprocesser. Særligt har vi de seneste måneder fokuseret på at investere i hub-udvidelser og nye gateways på mange markeder – herunder blandt andet den nye terminal i Fredericia, som vi netop har taget spadestikket til,” siger Parvinder Tiwana og fortsætter:

”Dette øger vores kapacitet til at håndtere endnu flere pakker i timen og reducerer transittiderne. Vi arbejder desuden altid på at opgradere vores regionale og interkontinentale flåder af fly, vi åbner nye faciliteter med automatiserede sorteringsteknologier og introducerer innovative løsninger inden for e-handel til gavn for vores kunder i hele verden. I DHL Express vil vi fortsætte med at gøre alt, hvad vi kan for at sikre de højeste standarder inden for sikkerhed og bæredygtighed og dermed opfylde de krav vores kunder, partnere og transportmyndigheder stiller til os.”

DHL Express tilpasser sine priser hvert år under hensyntagen til inflation, valutaudsving og andre stigende omkostninger, såsom udgifter i forbindelse med overholdelse af forbedrede sikkerhedsforskrifter i hver af de mere end 220 lande og territorier, hvor virksomheden er tilstede. Prisjusteringerne varierer fra land til land afhængigt af lokale forhold og gælder for alle kunder.

**For yderligere oplysninger, kontakt venligst:**

Parvinder Tiwana, Salgsdirektør for DHL Express i Danmark på mobil: 77 666 106‬.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 360.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”.

DHL er en del af Deutsche Post DHL Group. Den realiserede omsætning var i 2017 på mere end 60 milliarder euro.